EkBass/fiwiki-20250220-pages-articles huggingface dataset:
Kunnallisvaalit 1956

Vuonna 1956 Suomessa järjestettiin kunnallisvaalit. Seuraavan vuoden alussa perustettiin uusi Kemijärven kauppala, jolloin siihenastinen Kemijärvi-niminen kunta sai nimekseen Kemijärven maalaiskunta. == Tulokset == äänestysaktiivisuus 66,2%Kunnallisvaalit 1918–2004 (Oikeusministeriö) −5,2 puolue valtuutetut äänet äänet äänet äänet puolue valtuutetut lukumäärä lukumäärä osuus osuus Suomen Sosialidemokraattinen Puolue 424 977 −24 274 25,42% −0,1 Maalaisliitto 366 380 +84 049 21,91% +5,9 Suomen Kansan Demokraattinen Liitto 2 279Kalevi Haikara: Isänmaan vasen laita (Otava 1975), s. 143. 353 967 −52 583 21,17% −1,9 Kansallinen Kokoomus 105 220 −28 406 6,29% −1,3 Ruotsalainen kansanpuolue 101 637 −18 907 6,08% −0,8 Suomen Kansanpuolue 47 887 −12 307 2,86% −0,6 Muut valitsijayhdistykset 271 812 −35 623 16,26% −1,2 Yhteensä 12 361Ehdokkaat ja valitut kunnallisvaaleissa 1950-2000 (Tilastokeskus 2004) 1 671 880 −88 051 100% Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu == Lähteet == Luokka:Suomen kuntavaalit Luokka:Vuoden 1956 vaalit
Vache Bleue

Vache Bleue S.A. on belgialainen maitotuotteiden tukkukauppayritys Braine-l'Alleudin kunnassa, Lillois-Witterzéen kylässä, Belgiassa. Vache Bleue toimii juuston pakkaajana, tukkurina ja jakelijana vähittäiskaupalle. Yhtiö on ollut Belgian suurin juuston tukkuliike ja tärkeä myyntikanava suomalaisille juustoille. Vuonna 2008 yhtiössä oli henkilöstöä 194 ja liikevaihtoa 122 miljoonaa euroa. Yhtiö omisti lisäksi Frigoway-kuljetusliikkeen ja lyhyen ajan tuorepakkauksiin erikoistuneen International Food&Business-Brussels-Food; Distributionin liiketoiminnan. Valio osti Vache Bleuen vuonna 1996, mutta luopui siitä vuonna 2012Valion tiedote yrityskaupasta 6.7.2012 . == Lähteet == == Aiheesta muualla == *Vache Bleuen kotisivut Luokka:Belgialaiset yritykset Luokka:Valio
Morbier

Morbier voi tarkoittaa: *Morbier, kylä ja kunta Franche-Comtén alueella Ranskassa. *Morbier, ranskalainen puolipehmeä juusto.
Sonka

Sonka on kylä Rovaniemen kunnassa. Sonka sijaitsee noin 30 kilometrin päässä Rovaniemen keskustasta Pellon suuntaan kantatien 83 varrella. Songan maisemaa hallitsee Sonkajärvi, joka laskee Sinettäjärveen ja siitä edelleen Ounasjokeen. Maisemallisesti kylässä on rantoja ja jääkauden jälkeisiä kivirakkoja, joista tunnetuin on Möötikkärakka, entinen Juhannuskallio. Väestörekisterin mukaan vuonna 2011 Songan asukasluku oli 246. Kylän asukasluku on hieman noussut kylään muuttaneiden lapsiperheiden myötä. Nykyisin asukkaista kouluikäisiä on noin 10 %, työikäisiä noin 50 % ja eläkeläisiä noin 40 %. Vapaa-ajan asutusta on alueella runsaasti, joten asukasmäärä kaksinkertaistuu kesäkuukausina. Työpaikkoja tarjoavat Palosalmen Metsätyömieskoti, Lomakoti Seitaranta ja osa-aikaisesti kylän yrittäjät. Songassa ja lähialueilla harjoitetaan myös poro-, maa- ja metsätaloutta. Kylällä on toiminut kalanviljelylaitos ja puutarha. Pääosin työikäinen väestö käy työssä Rovaniemellä ja muulla lähiseudulla. Lähin koulu on Sinetässä 10 kilometrin päässä kylältä, kuten myös kauppa ja posti. Sinetässä toimii myös huoltoasema. Songassa toimii kyläyhdistys. == Vapaa-ajanviettomahdollisuudet == Kylässä on valaistu pururata, jonne tehdään talvisin hiihtolatu. Kylätalon vieressä on urheilukenttä, joka talvisin palvelee jääpelejä harrastavia. Songan luonto tarjoaa mahdollisuudet retkeilyyn, marjastukseen ja kalastukseen järvi- ja vaaramaisemissa. Sonkajärven Oitolan rannassa on kunnallinen veneenlaskupaikka, kota ja laavu tulisijoineen. Sonkaan on yhteydet virallisia moottorikelkkareittejä pitkin. ==Lähteet== ==Aiheesta muualla== *Sonka Napapiirin Kyläyhdistys ry. *Songan osayleiskaava (Rovaniemen kunnan internet- sivuilla) Luokka:Rovaniemen kylät
Kunnallisvaalit 1960

Kunnallisvaalit järjestettiin Suomessa 2.–3. lokakuuta 1960. Suomen Kansan Demokraattinen Liitto nousi valtakunnallisesti suurimmaksi puolueeksi ohi SDP:n. Vaaleissa oli yhteensä 51 526 ehdokasta, joista 11 prosenttia oli naisia. Valituista 12 408 valtuutetusta naisia oli 8 prosenttia.Ehdokkaat ja valitut kunnallisvaaleissa 1950-2000 (Tilastokeskus 2004) == Tulokset == äänestysaktiivisuus 75,0% +8,8Kunnallisvaalit 1918–2004 (Oikeusministeriö) puolue valtuutetut äänet äänet äänet äänet puolue valtuutetut lukumäärä lukumäärä osuus osuus Suomen Kansan Demokraattinen Liitto 2 409Kalevi Haikara: Isänmaan vasen laita (Otava 1975), s. 146. 432 146 +78 179 22,01% +0,8 Suomen Sosialidemokraattinen Puolue 2 261 414 175 −10 802 21,10% −4,3 Maalaisliitto 401 346 +34 966 20,44% −1,5 Kansallinen Kokoomus 275 560 +170 340 14,04% +7,8 Ruotsalainen kansanpuolue 124 024 +22 387 6,32% +0,2 Suomen Kansanpuolue 99 709 +51 822 5,08% +2,2 Työväen ja Pienviljelijäin Sosialidemokraattinen Liitto 263 66 667 – 3,40% – Suomen Pientalonpoikien Puolue 359Erkki Kivioja & Jorma Cantell: Veikko Vennamon poliittinen elämäkerta. teoksessa Unohdetun kansan siivellä. Suunta n:o 1 (Otava 1970), s. 21–22. 52 524 – 2,68% – Muut (valitsijayhdistykset) 97 208 −174 604 4,95% −11,3 Yhteensä 12 408 1 963 359 +291 479 100% Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu Lähde: Tilastokeskus 1992Puolueiden äänimäärä ja kannatus 1950-1992. teoksessa Kunnallisvaalit 1992. Suomen virallinen tilasto (Tilastokeskus 1992), s. 4. ellei toisin mainittu == Lähteet == Luokka:Suomen kuntavaalit Luokka:Vuoden 1960 vaalit
Peter Fitzgerald

Peter G. Fitzgerald (s. 20. lokakuuta 1960 Elgin, Illinois) on yhdysvaltalainen poliitikko republikaanisesta puolueesta. Hän oli Yhdysvaltain kongressin senaattori Illinoisin osavaltiosta vuosina 1999-2005. Hän oli ensimmäinen republikaani, joka pääsi Illinoisista senaattiin yli 20 vuoteen. Fitzgerald toimi Illinoisin osavaltion senaatissa vuosina 1993-1998. == Lähteet == Luokka:Yhdysvaltain senaatin jäsenet Luokka:Vuonna 1960 syntyneet Luokka:Elävät henkilöt Luokka:Yhdysvaltalaiset republikaanipoliitikot
Ludwig Purtscheller

Ludwig Purtscheller (6. lokakuuta 1849 Innsbruck – 3. maaliskuuta 1900 Bern, Sveitsi) oli itävaltalainen vuorikiipeilijä ja opettaja. 19\. vuosisadan lopussa häntä pidettiin Alppien parhaana vuorikiipeilijänä yli 1700 valloittamallaan vuorella. Hänet tunnetaan parhaiten ensimmäisestä noususta Kilimanjaron huipulle yhdessä saksalaisen vuorikiipeilijä Hans Meyerin kanssa vuonna 1889. Purtscheller kuoli kiivetessään Dru-vuorelle Ranskan Alpeilla Mont Blancin lähellä. Luokka:Itävaltalaiset vuorikiipeilijät Luokka:Itävaltalaiset opettajat Luokka:Vuonna 1849 syntyneet Luokka:Vuonna 1900 kuolleet
Töyhtönärhet

Töyhtönärhet (Cyanocitta) on Pohjois- ja Keski-Amerikassa elävä varissuku. Töyhtönärhet ovat suurimmaksi osaksi sinisiä ja niillä on päässään töyhtö. Sukuun kuuluu kaksi lajia. * Cyanocitta cristata – sinitöyhtönärhi * Cyanocitta stelleri – samettinärhi eli mustapäätöyhtönärhi == Lähteet == * Luokka:Varikset
Pesue

Pesue on yhdestä raskaudesta syntyneiden poikasten joukko. Pentujoukosta käytetään nimitystä pentue. Jotkut eläimet saavat monta pesuetta vuodessa. Yleensä kuitenkin pentueita voi syntyä vain kerran vuodessa. Suomessa Kissaliitto ja Kennelliitto rekisteröivät samalta eläimeltä korkeintaan 2 pesuetta vuodessa tai 3 pesuetta kahdessa vuodessa. Luokka:Eläintiede
Suursaaren taistelu (1788)

Suursaaren taistelu oli Ruotsin ja Venäjän välillä käyty meritaistelu, joka oli osa Kustaa III:n sotaa. Taistelu käytiin 17. heinäkuuta 1788 Suursaaren edustalla. Sodan alussa ruotsalaisten tavoitteena oli tuhota Venäjän avomerilaivasto tai estää sen toiminta sulkemalla se Kronstadtin laivastotukikohtaan. Ruotsin laivastoa johti muodollisesti Södermanlandin herttua Kaarle, mutta todellisuudessa laivastoa johti vara-amiraali Otto Henrik Nordenskiöld. Venäjän laivastoa johti skotlantilainen amiraali Samuel Greigh. Hän sai Venäjän keisarinna Katariina II:lta ohjeet, joiden mukaan hänen tuli välttää taistelua. Sodan aluksi Suomenlahdella kohtasivat kaksi suurta laivastoa, joista toinen väisteli ja toinen jahtasi. Katariina antoi heinäkuun puolivälissä Greighille käskyn ryhtyä taisteluun. Greigh ryhmitti laivastonsa odottamaan Ruotsin laivastoa Suursaaren länsipuolelle, lähelle Kallbådagrundin matalikkoa. 17. heinäkuuta käytiin viisi tuntia kestänyt taistelu, joka päättyi ratkaisemattomana. Taistelun jälkeen laivastot vetäytyivät korjaamaan kärsimiään vahinkoja, venäläiset Kronstadtiin ja Tallinnaan, ruotsalaiset Viaporiin. Sekä venäläiset että ruotsalaiset katsoivat voittaneensa taistelun ja juhlivat voittoa. ==Lähteet== * == Aiheesta muualla == * Suursaaren meritaistelu 150 vuotta sitten, Hakkapeliitta, 19.07.1938, nro 29, s. 6, Kansalliskirjaston digitaaliset aineistot Luokka:Meritaistelut Itämerellä Luokka:Kustaa III:n sodan taistelut Luokka:Suursaaren historia
Napoleon XIV

Napoleon XIV (oik. Jerry Samuels, 3. toukokuuta 1938 New York – 10. maaliskuuta 2023) oli yhdysvaltalainen muusikko. Hänen hittikappaleensa ”They’re Coming to Take Me Away, Ha-Haaa!” saavutti vuonna 1966 Yhdysvalloissa Billboardin singlelistalla sijan kolme. == Diskografia == === Singlet === *”Puppy Love”/”The Chosen Few” (nimellä Jerry Samuels, 1956) *”Dancing With A Memory”/”Dancing Partners” (nimellä Jerry Sims/Simms, 1959) *”Good Luck Orville!”/”Treasure Supreme” (nimellä Jerry Simms, B-puoli Jerry Samuelsin, 1961) *”They’re Coming To Take Me Away, Ha-Haaa!”/”!Aaah-aH yawA eM ekaT oT gnimoC er'yehT” (nimellä Napoleon XIV, 1966) *”I’m In Love With My Little Red Tricycle”/”Doin’ The Napoleon” (nimellä Napoleon XIV, 1966) === Albumit === *They're Coming to Take Me Away Ha-Haaa! (1966, uudelleenjulkaistu vuonna 1985) *The Second Coming (1996) ==Lähteet== Luokka:Yhdysvaltalaiset laulajat Luokka:Vuonna 1938 syntyneet Luokka:Vuonna 2023 kuolleet
Roger McGuinn

Roger McGuinn (s. 13. heinäkuuta 1942 Chicago, Illinois) on yhdysvaltalainen laulaja-lauluntekijä ja kitaristi. Hän on parhaiten tunnettu The Byrds -yhtyeen keulahahmona vaikuttaen myös suuresti yhtyeen ainutlaatuisen soinnin syntymiseen. The Byrdsin hajoamisen jälkeen McGuinn on julkaissut useita sooloalbumeita. Marraskuusta 1995 lähtien McGuinn on julkaissut kuukausittain uusia kappaleita nettisivuillaan. == Diskografia == * Roger McGuinn (1973) * Peace on You (1974) * Roger McGuinn and Band (1975) * Cardiff Rose (1976) * Thunderbyrd (1977) * Back from Rio (1990) * Born to Rock & Roll (1992) * Live From Mars (1996) * McGuinn's Folk Den (2000) * Treasures from the Folk Den (2001) * Back to New York (2002) * Live from Electric Lady Land (2002) * Limited Edition (2004) * The Folk Den Project (2005) == Aiheesta muualla == * Virallinen sivusto Luokka:Yhdysvaltalaiset laulajat Luokka:Yhdysvaltalaiset kitaristit Luokka:The Byrdsin jäsenet Luokka:Vuonna 1942 syntyneet Luokka:Elävät henkilöt
Bernal Díaz del Castillo

Bernal Díaz del Castillo (1492–1584)britannica.com: Bernal Díaz del Castillo oli Hernán Cortésin joukoissa taistellut sotilas, jonka kirjoittama on silminnäkijäkertomus asteekkien kukistamisesta eli Asteekkivaltakunnan valloittamisesta eli Historia verdadera de la Conquista de la Nueva España ('Totuudenmukainen Uuden-Espanjan valloituksen historia'). Ilman Bernal Díaz del Castillon teosta tiedot valloituksesta olisivat puutteelliset. Díazin käsikirjoituksen jäljennös oli lähtökohtana Alonso Remónin Madridissa vuonna 1632 laatimalle Historia Verdaderan laitokselle, joka on myöhemmin paljastunut jonkin verran virheelliseksi. William H. Prescott kertoo käyttäneensä Remónin versiota teoksensa History of the Conquest of Mexico lähteenä. Vasta vuodesta 1904 lähtien on ollut mahdollista saada Díazin alkuperäiseen käsikirjoitukseen pohjautuvia painoksia. Díaz sai kertomukseensa herätteen vuonna 1553 ilmestyneestä Francisco López de Gómaran Meksikon-valloitusta käsittelevästä historiateoksesta Historia de la conquista de Mexico, jonka Gómara omisti Cortésin pojalle Martín Cortésille. Díaz del Castillo närkästyi, kun Gómara hänen mielestään arvosti teoksessaan Cortésia liiallisesti. == Lähteet == * Díaz, Bernal del Castillo: Historia Verdadera de la conquista de la Nueva España. Meksiko 1960. * López de Gómara, Francisco: Historia de la conquista de Mexico. Meksiko 1988. ===Viitteet=== ==Kirjallisuutta== * Díaz, Bernal del Castillo: Uuden Espanjan valloituksen totuudenmukainen historia: Tenochtitlánin ja Meksikon valloituksessa mukana olleen sotilaan kertomus atsteekkivaltion tuhosta. Suva 2014. ISBN 978-952-93-4489-5 == Aiheesta muualla == Luokka:Espanjalaiset sotilaat Luokka:Vuonna 1492 syntyneet Luokka:Vuonna 1584 kuolleet
Xero Sampler Tape

Xero Sampler Tape on yhdysvaltalaisen rock-yhtye Linkin Parkin vuonna 1997 äänitetty demokasetti. Kasetti sisältää 4 raitaa. Kasetin aikana Linkin Parkin nimi oli vielä Xero, ja sen toisena laulajana toimi Mark Wakefield, josta tuli myöhemmin Taprootin manageri. Kasetti lähetettiin lukuisille levy-yhtiöille, mutta koska kukaan ei ollut yhtyeestä vielä silloin liiemmin kiinnostunut, yhtye pani hynttyyt yhteen itsenäisen Mix Media-nimisen levy-yhtiön kanssa. Vuonna 1999 yhtyeen kaikki toiveet kävivät toteen, kun Warner Brothers tarjosi sopimusta nuorelle yhtyeelle. Vaikka internetistä löytyykin paljon huonolaatuisia taltiointeja, demokasetti on nykyään erittäin harvinainen. == Kappaleet == A-puoli: # # B-puoli: # # == Lähteet == Luokka:Linkin Parkin albumit Luokka:Vuoden 1997 albumit pl:Xero Demo Tape
Enterprise (huvipuistolaite)

Enterprise on pääosin Huss Maschinenfabrikin vuodesta 1972 valmistama huvipuistolaite. Laite on paranneltu versio Schwartzkopfin vastaavanlaisesta laitteesta, suurimpina eroina Enterprisen suurempi matkustajamäärä sekä hydraulinen nostovarsi. Tämän tyyppisiä laitteita valmistavat lisäksi Heintz Fahtze ja Emiliana Luna Park, ja kaikki käyttävät nimeä Enterprise. Sekä kiinteitä että liikutettavia versioita on valmistettu ja käytetty eri puolilla maailmaa. ==Suunnittelu ja toiminta== Laitteessa yhdestä kahteen ihmistä istuu yhteen kahdestakymmenestä suljetusta vaunusta. Vaunut roikkuvat metallisesta renkaasta ja ne on asetettu yksi toisensa perään ympyräksi. Laite alkaa pyöriä vastapäivään ja muodostaa vapaasti heiluviin vaunuihin keskipakoisvoimaa. Hydraulinen nostovarsi nostaa laitteen ajon aikana 87° kulmaan, jolloin vaunut pyörivät pystysuunnassa. Laitteessa ei ole mainittavampia turvalaitteita, sillä vaunuihin kohdistuva keskipakoisvoima riittää pitämään matkustajat paikoillaan. Joissakin Enterprise-malleissa käytetään kuitenkin jalkojen ylle laskeutuvaa turvakaarta. Emiliana Luna Parkin Enterprisessä käytetään pientä turvavyötä. Liikuteltava versio kulkee kahdella kuorma-autolla, joista toinen kuljettaa rengasta, tukivartta ja ajojärjestelmiä, toinen vaunuja, alustoja ja loppuja tarvikkeita. Ensimmäinen rekka toimii myös laitteen pääalustana sen käytön aikana. ===Variaatiot=== ====Schwartzkopf==== Schwartzkopf-versio Enterprisesta kantaa kuuttatoista vaunua. Schwartzkopf valmisti myös 21 gondolin Enterprisea, kunnes yhtiö lopetti toimintansa vuonna 2001 Anton Schwartzkopfin kuoleman jälkeen. Yksi näistä laitteista sijaitsi Kouvolan Tykkimäellä, kunnes se poistettiin käytöstä vuonna 2018. Vaunujen pienempi lukumäärä pienentää myös renkaan kokoa. Vaunut ovat myös pienempiä kuin Hussin valmistamassa versiossa. Alun perin yhtiö valmisti vaunut itse, mutta jälkeenpäin ne korvattiin Reverchon-yhtiön valmistamilla, paremmilla vaunuilla. ====Heintz Fahtze==== Heintz Fahtze on valmistanut yhden 16 vaunun Enterprisen, joka asennettiin vuonna 2003. ====Huss==== * Laajennettu versio Hussin Enterprisesta tunnetaan nimellä Skylab, jossa on 15 neljän hengen vaunua. * Enterprise toimi pohjana suuremmalla UFO-huvipuistolaitteelle. ====Emiliana Luna Park==== Emiliana Luna Park on valmistanut yhden 20 gondolin Enterprisen, joka asennettiin Linnanmäelle kaudeksi 2009. ==Enterpriset Suomessa== Suomessa on kaksi Enterpriseä, jotka sijaitsevat Linnanmäellä Helsingissä ja Power Parkissa Kauhavan Alahärmässä. Tykkimäen huvipuistossa Kouvolassa oli Enterprise (1999–2017). Se oli Linnanmäeltä aikoinaan poistettu laite. Linnanmäen kaudella 2009 käyttöönottaman uuden Enterprisen nimi on Kehrä. Tykkimäen Enterprise oli hieman suurempi kuin Linnanmäen Kehrä, sillä Tykkimäellä laitteessa oli 21 gondolia Linnanmäen 20 sijasta. Enterprisen korvaa Tykkimäellä Endeavour, joka muistuttaa hyvin paljon edeltäjäänsä. PowerParkiin saapui vuonna 2019 Saksassa valmistettu Enterprise, joka on ostettu käytettynä. Myös Wasalandiassa oli Enterprise vuosina 1988–1996. ==Lähteet== Luokka:Huvipuistolaitteet
Pallosara

Pallosara (Carex globularis) on korpi- ja rämemailla tai kosteissa havumetsissä kasvava monivuotinen tuulipölytteinen sarakasvi. == Ulkonäkö ja koko == Pallosaran kapeat lehdet muodostavat löyhän, pallomaisen mättään, joka kasvaa 20–30 cm korkeaksi. Varret ja lehdet ovat suunnilleen samanpituisia. Varret ovat ohuet ja täyteiset, ja niiden päässä kohoaa monitähkäinen kukinto, jossa emi- ja hedekukat ovat eri tähkissä.Pinkka – Lajintuntemuksen oppimisympäristö: Pallosara (Carex globularis) Emitähkät ovat pallomaisia ja hedetähkät ovat lyhyempiä. Alimman tähkän alla oleva tukilehti on hieman lyhyempi kuin kukinto. Pullakot ovat ensin harmaanvihreitä ja ne muuttuvat myöhemmin vaaleanruskeiksi. Niissä on selvä suonitus ja tiheää karvaa. Kasvi kukkii kesäkuulta heinäkuulle. == Levinneisyys == Pallosaraa on Suomessa, Ruotsissa muualla paitsi Skånessa ja tunturialueella, Baltiassa ja Venäjän keskiosissa. == Lähteet == == Aiheesta muualla == * Laji.fi: Pallosara (Carex globularis) * Kasviatlas 2018: Pallosaran (Carex globularis) levinneisyys Suomessa * Pinkka – Lajintuntemuksen oppimisympäristö: Pallosara Carex globularis * Valokki – Nettikasvio: Pallosara (Carex globularis) * Global Biodiversity Information Facility (GBIF): Carex globularis * Flora of China: Carex globularis Luokka:Sarat
Puja

Puja tai Pooja (devanagari: पूजा) on uskonnollinen rituaali, jota hindulaiset suorittavat useissa tilanteissa rukoillakseen tai osoittaakseen kunnioitusta jumalille tai jumalattarille.Hindulaisuus Uskonnot Suomessa Useimmat aktiivisista hinduista rukoilevat kerran päivässä. Puja pitäisi suorittaa suihkun tai kylvyn jälkeen ja suositellaan, ettei syötäisi ennen rituaalia, jotta saavutettaisiin puhtaus ja täysi keskittyminen (dhyana). Pujoja voi olla myös erilaisia päivittäisten rituaalien lisäksi. Näihin lukeutuvat Durga Puja, Pongal Puja ja Lakshmi Puja. Lisäksi on muita erilaisille uskonnollisille tilanteille. Pujaan kuuluu kolme osaa: jumalan kuvan näkeminen, lahjojen (kukkien ja ruoan) uhraaminen jumalalle ja pyhitetyn ruoan saaminen ja nauttiminen.Puja Lotus Sculptures thumb|left|200px| Puja ja Pooja ovat myös suosittuja naisten nimiä hindujen keskuudessa. == Lähteet == == Aiheesta muualla == Luokka:Hindulaisuuden käytännöt
Per-Edvin Persson

Per-Edvin Persson (s. 16. lokakuuta 1949) on suomalainen maatalous- ja metsätieteiden tohtori. Hän oli tiedekeskus Heurekan johtaja vuosina 1991–2013, jota ennen hän toimi Heurekan tieteellisenä johtajana vuosina 1987–1991. Tätä ennen Persson toimi Tieteellisten seurain valtuuskunnan toiminnanjohtajana (1983–1987) ja sitä ennen tutkijana Helsingin yliopistossa sekä Freshwater Institutessa Winnipegissä Kanadassa. Vuonna 2011 tasavallan presidentti myönsi hänelle professorin arvonimen. Perssonin oma tieteenala on limnologia, ja hän on julkaissut noin 50 tieteellistä artikkelia veden ja kalojen haju- ja makuhaitoista sekä vesistöjen rehevöitymisongelmista. Persson johti erikoisalansa kansainvälistä tieteellistä yhteistyötä vuosina 1982–1991 ja toimitti muun muassa alan tieteellisten kokousten julkaisut. Persson kehitti voimakkaasti Tieteellisten seurain valtuuskunnan toimintaa, muun muassa perustamalla valtuuskunnan yhteyteen julkaisukeskuksen. Perssonilla on ollut lukuisia tiedepolitiikan luottamustehtäviä, muun muassa Suomen Akatemian tieteen keskustoimikunnan jäsenyys vuosina 1992–1994 ja Pohjoismaisen tiedepoliittisen neuvoston jäsenyys 1986–1992. Hän on Riista- ja kalatalouden tutkimuslaitoksen johtokunnan puheenjohtaja 2012–2014. Persson on johtanut Heurekan menestykseen Suomessa ja maailmanmaineeseen muualla. Hänen aikanaan laitoksen johdossa Heurekan näyttelyitä on kiertänyt 25 maassa neljässä maanosassa ja niitä on nähnyt yli 22 miljoonaa ihmistä. Persson on toiminut niin Pohjoismaisen tiedekeskusliiton (1987–1991), Euroopan tiedekeskusliiton (1997–1998) kuin kansainvälisen tiedekeskusliiton (2004–2005) puheenjohtajana ja aloitti alan maailmankongressien tradition. Perssonilla on ollut lukuisia alan luottamustehtäviä eri maissa. Suomessa hän on kansansivistysjärjestö Svenska folkskolans vännerin puheenjohtaja vuodesta 2010. Lokakuussa 2007 Perssonille myönnettiin ensimmäisenä eurooppalaisena kansainvälisen tiedekeskusliiton ASTCin korkein henkilökohtainen huomionosoitus ASTC Fellow Award for Outstanding Contribution. Hän on Suomen Valkoisen Ruusun ritarikunnan 1.lk ritari sekä Ranskan ansioritarikunnan ritari. ==Lähteet== *Per-Edvin Perssonin verkkosivut *Heurekan verkkosivut *Heurekan toimintakertomus === Viitteet === Luokka:Suomalaiset eläintieteilijät Luokka:Suomalaiset museonjohtajat Luokka:Suomalaiset professorin arvonimen saaneet Luokka:Vuonna 1949 syntyneet Luokka:Elävät henkilöt
Camille Clifford

Camille Clifford (29. kesäkuuta 1885, Antwerpen, Belgia – 28. kesäkuuta 1971) oli 1900-luvun alun yhdysvaltalainen näyttelijä. Hän syntyi 29. kesäkuuta 1885 Antwerpenissä, Belgiassa merimiehen perheeseen. Hän jäi nuorena orvoksi ja muutti asumaan tätinsä luo Christianiaan Tanskaan, jossa häntä ei kohdeltu hyvin. Sukulainen tarjosi hänelle majapaikan luonaan Bostonissa Yhdysvalloissa, jonne hän muutti teini-ikäisenä. Hän työskenteli Yhdysvalloissa aluksi ajan tyypillisissä nuorten naisten ammateissa, muun muassa sisäkkönä ja ompelijattarena. Hän kuitenkin unelmoi alusta alkaen suuremmista puitteista elämälleen. Huolimatta vaatimattomasta taustastaan Camille Clifford nousi aikansa tähdeksi ja naisikoniksi. Hän ei ole jäänyt kuuluisuuteen näyttelijänlahjojensa, vaan kauneutensa ja ihanteellisena pidettyjen, s-korsetilla muovattujen vartalonmuotojensa vuoksi. Clifford jäi historiaan myös nimellä "The Gibson girl", joka viittaa taiteilija Charles Dana Gibsonin ajan amerikkalaista naiskauneutta ylistäviin piirroksiin, jotka esittävät kurvikkaita, kapeavyötäröisiä ja suurikampauksisia, mutta älykkäitä ja itsenäisiä kuvitteellisia naishahmoja. Camille Clifford oli näiden suosittujen piirrosten ilmentymä, vaikka hän ei niiden mallina ole koskaan ollutkaan. Hänen uransa oli melko lyhyt, hän lopetti näyttelemisen ensimmäisen maailmansodan jälkeen. Hän esiintyi muun muassa Broadwaylla ja nousi kuuluisuuteen pienemmistä rooleista. Näyttelemisen lopettuaan Camille Clifford eli hiljaisempaa elämää Englannissa puolisonsa kanssa ja kasvatti kilpahevosia. Hän kuoli 28.6.1971. Luokka:Yhdysvaltalaiset näyttelijät Luokka:Vuonna 1885 syntyneet Luokka:Vuonna 1971 kuolleet
Otto (Kreikka)

Otto () (1. kesäkuuta 1815 Salzburg, Itävallan keisarikunta – 26. heinäkuuta 1867 Bamberg, Saksa) oli modernin Kreikan ensimmäinen kuningas, joka astui valtaan vuonna 1832, kun Lontoon konferenssissa Kreikasta tuli uusi itsenäinen kuningaskunta. Hän hallitsi 6. helmikuuta 1832 – 23. lokakuuta 1862. == Suku == Otto oli Wittelsbachin sukua, Baijerin kuningas Ludvig I:n ja kuningatar Theresen, Saksi-Hildburghausenin toiseksi vanhin poika ja sukua Bysanttia hallinneille Komnenos- ja Laskaris-suvuille. Hänen vanhempi veljensä oli Baijerin kuningas Maksimilian II. == Kuningas == Otto yritti hallita yksinvaltiaana, mutta historioitsija Thomas W. Gallantin sanoin, hän ei ollut tarpeeksi armoton, jotta häntä olisi pelätty, armelias jotta häntä olisi rakastettu tai tarpeeksi pätevä, jotta häntä olisi kunnioitettu. Vuoteen 1843 mennessä tyytymättömyys oli noussut niihin mittoihin, että maahan vaadittiin perustuslakia ja maata hallitsevien baijerilaisten virkamiesten lähtöä. Kun Baijerin joukot poistuivat maasta, syttyi syyskuussa armeijan ja ateenalaisten yhteinen kapina, ja maaliskuussa 1844 tuli voimaan kuninkaan valtaa rajoittava perustuslaki. Vuonna 1854 Otto luuli Osmanien valtakunnan olevan Krimin sodan vuoksi sidottuna toisaalle ja ryhtyi hyökkäykseen vallatakseen valtakuntaan kuuluvat kreikkalaisalueet. Hyökkäys oli huonosti suunniteltu, ja se torjuttiin nopeasti. Osmanien liittolaiset Englanti ja Ranska alistivat tämän jälkeen Kreikan usean vuoden brittimieliseen hallintoon ja englantilaisten ja ranskalaisten miehitysjoukkojen valvontaan. == Avioliitto == Vuosina 1836–1837 Otto vieraili Saksassa ja avioitui kauniin ja lahjakkaan 17-vuotiaan Oldenburgin prinsessa Amalien (1818–1875) kanssa. Häät vietetettiin luterilais-katolisin menoin Oldenburgissa 22. marraskuuta 1836. Avioliitto oli lapseton. Uusi kuningatar sai ensin kansansuosiota kauneudellaan, mutta teki itsestään epäsuositun puuttumalla hallituksen asioihin ja säilyttämällä luterilaisen uskontonsa. == Maanpako == Otto oli vallassa vuoteen 1862 asti, jolloin hän joutui lähtemään maanpakoon. Syitä tähän olivat muun muassa Oton taantumuksellisuus, katolilaisuus, perillisen puute ja yhteydet korruptoituneisiin poliitikkoihin. Hän kuoli maanpaossa Baijerin Bambergissä vuonna 1867. Ottoa seurasi hallitsijana Yrjö I. == Lähteet == == Aiheesta muualla == Luokka:Kreikan kuninkaat Luokka:Vuonna 1815 syntyneet Luokka:Vuonna 1867 kuolleet
Kent McDonell

Kent McDonell (s. 1. maaliskuuta 1979 Ontario, Kanada) on kanadalainen jääkiekkoilija. McDonell on pelannut pitkän uran Pohjois-Amerikan eri alasarjoissa, mutta ei ole pystynyt vakiinnuttamaan paikkaansa NHL-seurassa. Hän siirtyi Suomeen SM-liigaan kun hänet hankittiin paikkaamaan TPS:n hieman heikkoa hyökkäyspäätä syksyllä 2006, ja hieman vaisun alun jälkeen McDonell lunasti paikkansa ykkösvitjassa Ville Vahalahden sekä Layne Ulmerin ketjukaverina. McDonell valittiin SM-liigan tammikuun pelaajaksi sekä samalla Mika Alatalon loukkaannuttua hänestä tehtiin myös loppukaudeksi TPS:n kapteeni. Erikoista McDonellissa on, että kapteeniksi valinnan jälkeen hän ei tehnyt ainuttakaan maalia ja pistetehtailu hiipui. == Seuraura == Runkosarja Pudotuspelit Kausi Seura Liiga O M S P J O M S P J 1996–1997 Guelph Storm OHL 56 7 5 12 57 16 0 2 2 4 1997–1998 Guelph Storm OHL 64 28 23 51 76 12 7 4 11 18 1998–1999 Guelph Storm OHL 60 31 38 69 110 11 4 3 7 36 1999–2000 Guelph Storm OHL 56 35 35 70 100 6 1 4 5 6 2000–2001 Dayton Bombers ECHL 28 16 9 25 94 3 0 0 0 4 2000–2001 Syracuse Crunch AHL 32 3 3 6 36 3 1 0 1 0 2001–2002 Syracuse Crunch AHL 72 18 13 31 122 3 0 2 2 0 2002–2003 Syracuse Crunch AHL 72 14 24 38 93 3 0 0 0 0 2002–2003 Columbus Blue Jackets NHL 3 0 0 0 0 0 0 0 0 0 2003–2004 Syracuse Crunch AHL 51 17 31 48 102 0 0 0 0 0 2003–2004 Columbus Blue Jackets NHL 29 1 2 3 36 0 0 0 0 0 2004-2005 Duisburg EV 2. Bundesliiga Saksa 19 4 9 13 57 0 0 0 0 0 2005–2006 Grand Rapids Griffins AHL 77 21 37 58 171 16 5 4 9 20 2006–2007 TPS SM-liiga 45 14 30 44 75 2 0 0 0 0 2007–2008 Skelleftea HC Elitserien 49 18 14 32 56 5 1 0 1 4 2008–2009 Skelleftea HC Elitserien 55 14 11 25 58 11 1 3 4 8 2 kautta YHTEENSÄ NHL 32 1 2 3 36 0 0 0 0 0 5 kautta YHTEENSÄ AHL 304 73 108 181 524 25 6 6 12 20 1 kausi YHTEENSÄ ECHL 28 16 9 25 94 3 0 0 0 4 4 kautta YHTEENSÄ OHL 236 101 101 202 343 45 12 13 15 64 1 kausi YHTEENSÄ 2. Bundesliiga Saksa 19 4 9 13 0 0 0 0 0 0 ==Lähteet== * Luokka:Kanadalaiset jääkiekkoilijat Luokka:AIK IF:n pelaajat Luokka:Carolina Hurricanesin varaamat pelaajat Luokka:Detroit Red Wingsin varaamat pelaajat Luokka:Vuonna 1979 syntyneet Luokka:Elävät henkilöt
Timo Korppi

Timo Korppi on suomalainen kustantaja. Hän on toiminut 30 vuotta pornokustannusalalla ja on kirjoittanut omaelämäkerran Lihaa säästämättä. 30 vuotta suomalaisen pornobisneksen etulinjassa (Johnny Kniga Kustannus 2002). Korppi on toiminut myös sarjakuva-alalla. Korppi on toiminut ainakin näiden lehtien toimittajana tai päätoimittajana: Urkki, King, Erotica, Erotiikan maailma, Kalu, Tabu, Haloo!, Napakymppi, Pokerilehti ja Suomen Hustler. Timo Korppi toimi Pokerilehden vetäjänä vuoteen 2011 saakka, jolloin jäi eläkkeelle.Timo Korppi jää eläkkeelle.. Vuonna 2014 Timo Korppi sai tuomion hovioikeudessa ulkomaisten, netissä pelattavien rahapelien mainosten julkaisemisesta kolmessa eri lehdessä, Poker Magazine-, Pokeri- ja Card Playerissä vuonna 2007–2009 Nettipokeria tai ulkomaisia rahapelejä ei saa mainostaa. MTV 2014.. ==Lähteet== * ===Viitteet=== Luokka:Suomalaiset kirjankustantajat Luokka:Syntymävuosi puuttuu Luokka:Elävät henkilöt
Isle Royalen kansallispuisto

Isle Royalen kansallispuisto () on Yhdysvaltojen Michiganin osavaltion Yläjärven Isle Royale -saarella ja sen lähisaarilla sijaitseva kansallispuisto. Se perustettiin 3. huhtikuuta 1940. Puisto kattaa 2 314 km² laajuisen alueen, ja sitä hallinnoi Yhdysvaltain muiden kansallispuistojen tapaan National Park Service. Isle Royalen kansallispuisto on tunnettu erityisesti susi- ja hirvikannoistaan. Niiden määrää on seurattu ja kantojen suhdetta toisiinsa tutkittu jo vuodesta 1958. Susia on ollut 10–50 ja hirviä 500–2500. Joskus saaren eläimet muuttavat kylminä talvina jäätynyttä järveä pitkin Kanadan puolelle. Susien ja hirvien avulla on tutkittu saalistaja- saalis-käyttäytymistä ja -suhdetta. Kansallispuiston muihin eläimiin kuuluu muun muassa kettuja, majavia ja oravia. Lisäksi Isle Royalessa asuu suuri määrä erilaisia kala- ja lintulajeja. Sen hyönteisiin kuuluvat esimerkiksi hyttyset ja mäkärät. Kansallispuiston alueella on myös jäänteitä kuparikaivoksista ajalta ennen eurooppalaisten saapumista alueelle. == Lähteet == ==Aiheesta muualla== *Isle Royalen kotisivut Luokka:Michiganin kansallispuistot
Dalmatika

Dalmatika () on nykyään läntisten kirkkojen, muun muassa katolisten ja anglikaanien käyttämä piispan ja diakonin liturginen vaate, joka muistuttaa ortodoksista stikaria., Pieni tietosanakirja: Piispan puku Sitä käytetään myös jossain määrin Ruotsin kirkossa, kuten Upsalan tuomiokirkossa. Diakonin käyttämänä dalmatika vastaa papin messukasukkaa. Aiemmin piispat pukivat dalmatikan messukasukan alle. Dalmatikan alla käytetään albaa ja stolaa. Dalmatika on yleensä valmistettu samanlaisesta materiaalista kuin messukasukka. Se on alban mallinen, mutta lyhyempi, sen hihat ovat lyhyemmät kuin albassa ja sen sivuilla on halkiot helpottamassa päällepukemista. Alkuaan dalmatika oli valkoinen ja se on väljähihainen, polvitaipseeseen saakka ulottuva vaate, jota kannetaan alban päällä. Se voi olla rikkaasti koristeltu Dalmatikan kaula-aukko on useimmiten pyöreä, joskus myös v-mallinen tai neliön muotinen kaula-aukko. Hihansuissa, kaula-aukossa ja helmassa oli usein leveä kirjonta. Sitä koristaa kaksi, alkuaan punaista raitaa (clavi), jotka ulottuvat olkapäiltä dalmatikan helmaan edessä ja takana. == Historia == Alun perin dalmatika oli lähinnä naisten (mutta myöhemmin enemmän myös miesten) käyttämä kokopitkä tunikamainen mekko antiikin Roomassa Dalmatika oli suosittu erityisesti valtakunnan itäisissä osissa. Bysantin eli Itä-Rooman valtakaudella dalmatikan käyttö yleistyi entisestään kietaisuasujen eli miesten toogan ja naisten pallan käytännössä kadotessa.Pukeutumisen historia : kietaisuasuista empiretyyliin / Lilli Koskimies, WSOY 1984.; Levantia: A woman of the high aristocracy Bysantista vaate levisi myös Venäjälle, jossa siitä tuli ylimysnaisten asu. Kuvauksen mukaan puku oli pitkä ja vyöttämätön ja sen päällä pidettiin tuolloin avointa takkia. Dalmatikasta kehittyivät sitten myöhemmät ylimysnaisten parissa suositut mekot.Women's Clothing in Early Rus by Sofya la Rus, Mka Lisa Kies Lännessä Dalmatikasta kehittyi keskiajan leveähihainen mekkomuoti.Levantia: A woman of the high aristocracy == Lähteet == Luokka:Liturginen vaatetus
Toni Banduliev

Toni Banduliev (, s. 8. lokakuuta 1980 Strumica, Pohjois-Makedonia, Jugoslavia) on pohjoismakedonialainen jalkapalloilija. Hän on pelipaikaltaan puolustava keskikenttäpelaaja. Banduliev siirtyi vuonna 2007 Veikkausliigan nousijajoukkueeseen AC Ouluun. Hän sai kauden 2007 alkupuolella polvivamman, joka piti hänet pois kentiltä loppuvuoden. Veikkausliiga-otteluita kertyi kaikkiaan viisi ja niissä syntyi yksi maali. AC Oulu lähetti hänet takaisin kotimaahansa. Suomesta lähdön jälkeen Banduliev on edustanut Itävallan Rot- Weiss Rankweilia ja Makedonian Horizont Turnovoa. Aiemmin Banduliev oli pelannut kotimaassaan muun muassa Vardar Skopjen ja FK Rabotničkin joukkueissa. Hän on esiintynyt kahdesti Pohjois-Makedonian jalkapallomaajoukkueessa, vuosina 2001 ja 2005. ==Katso myös== *Luettelo AC Oulussa pelanneista jalkapalloilijoista == Lähteet == Luokka:Pohjoismakedonialaiset jalkapalloilijat Luokka:Vuonna 1980 syntyneet Luokka:Elävät henkilöt
Dagfinn Høybråten

Dagfinn Høybråten (s. 2. joulukuuta 1957) on norjalainen kristillisen kansanpuolueen poliitikko. Hän on ollut Norjan terveysministeri vuosina 1997–2000 ja 2001–2004, työ- ja sosiaaliministeri 2004–2005, kansanedustaja 2005–2013 ja kristillisen kansanpuolueen puheenjohtaja 2004–2011. Ministeriaikanaan Høybråten tuli tunnetuksi tupakoinnin vastaisen kampanjan keulakuvana. Kampanja johti siihen, että Norjaan säädettiin vuonna 2004 Pohjoismaiden tiukin tupakkalaki. Høybråten on puheenjohtajana GAVI-säätiössä, joka edistää köyhien maiden lasten rokottamista. Hän on kuulunut säätiön johtokuntaan vuodesta 2006. == Lähteet == == Aiheesta muualla == *Dagfinn Høybråten Norjan suurkäräjien verkkosivuilla Luokka:Norjan ministerit Luokka:Norjalaisten puolueiden puheenjohtajat Luokka:Norjalaisten poliittisten nuorisojärjestöjen puheenjohtajat Luokka:Vuonna 1957 syntyneet Luokka:Elävät henkilöt
Ester Erhomaa

Ester Erhomaa (oik. Ester Erholm, 18. kesäkuuta 1906 Rantasalmi - 22\. joulukuuta 2001 Tampere) oli suomalainen kirjailija. Monet hänen teoksistaan kuvaavat lasten ja nuorten elämää, vaikka niitä ei ole tarkoitettu lasten luettaviksi. Kirjailijantyönsä ohella hän toimi kansa- ja oppikouluopettajana vuosina 1924–1964. ==Teokset== *Suntion tyttö ja poika, romaani. 1947. *Kirjavan koiran kuja, romaani. 1950. *Hopeankirkas aika, romaani. 1957. *Vihreä valtakunta. 1963 *Matleena ja päärynäpuu, romaani. 1964. *Jumala on matkoilla, romaani. 1966. *Kevätmorsian, romaani. 1970. *Matleena 1-6, tv- sarja. 1970. *Matleenan poika, romaani. 1972. *Jokivarren Sohvin parempi elämä, romaani. 1976. *Nokkoset herramme yrttitarhassa, romaani. 1977. *Minä, Aina Ilona..., romaani 1978. *Aksenjan onni, romaani. 1979. *Pelon siemenistä kasvaa vapaus : romaani. 1981. *Lapsuuteni maailmanloput : muistelma. 1983. *Lasiseinän takaa : muistelma. 1986. *Elämänkierre, romaani. 1988. ==Palkinnot== *Otavan palkinto 1954 *Valistuksen palkinto 1963 *Tampereen kaupungin kirjallisuuspalkinto 1977, 1984 ==Lähteet== *Suomen kirjailijat tietokanta === Viitteet === Luokka:Suomalaiset kirjailijat Luokka:Vuonna 1906 syntyneet Luokka:Vuonna 2001 kuolleet
Sophiatown

Sophiatown on Johannesburgin esikaupunki, joka Etelä-Afrikan apartheid- hallinnon aikana ryhmäaluelain nojalla julistettiin valkoiseksi alueeksi ja 12. helmikuuta 1955 noin 65 000 asukasta siirrettiin kolmentoista mailin päässä sijaitsevalle uudelle alueelle. Samalla Sophiatown nimettiin uudelleen Triomfiksi (). Vuonna 2005 alueen nimi palautettiin., Sophiatownia kutsutaan myös nimellä Kofifi Hermann Tobianskyn vaimon mukaan, joka muutti alueelle vuonna 1899 ja osti alueelta 237 aaria maata. Varsinaisesti esikaupunki perustettiin vuonna 1904 ja vuoteen 1913 asti mustat eteläafrikkalaiset saivat ostaa sieltä kiinteistöjä. 1920-luvulle tultaessa alueen valkoinen väestö oli muuttanut pois ja Sophiatownista oli tullut mustien, värillisten, intialaisten ja kiinalaisten yhteisö. Sophiatown oli ennen värillisten häätämistä tunnettu värikkäästä kulttuurielämästään ja muun muassa Miriam Makeba aloitti uransa siellä. Kun tieto alueen luokittelemisesta valkoiseksi levisi, asukkaat ryhtyivät protestoimaan sitä vastaan iskulauseella "Ons dak nie, ons phola hier" ("Me emme muuta"). Vastarinnan keskeisiä johtajia olivat isä Trevor Huddleston, Nelson Mandela ja Ruth First. Koko väestön siirtämiseen kului kahdeksan vuotta ja alue asutettiin uudelleen pääasiassa afrikaanerityöläisillä, jotka edelleen pääasiassa asuttavat sitä. == Lähteet == == Aiheesta muualla == * South African history: A brief history of Sophiatown Luokka:Etelä-Afrikan kaupungit Luokka:Apartheid
Seisontajarru

Seisontajarru tarkoittaa auton laitetta, joka pitää auton paikallaan mm. mäessä, kun auto on pysäköitynä eikä sillä ajeta. Kuorma-autoissa seisontajarru vaikuttaa yleensä yhdellä taka-akselilla. Vuonna 2008 seisontajarrun tehon tulee olla vähintään 20 % auton oman massan painovoimasta. Eri puolten välinen jarrutusvoima saa erota enintään 50 % suuremmasta voimasta mitattuna. == Käsijarru == thumb|Henkilöauton käsijarrun kahva.|vasen|250x250pxHenkilöautoissa yleisimmin käytetty seisontajarrutyyppi on käsijarru, joka on käsikäyttöinen ja yleensä kahvalla toteutettu. Käsijarru vaikuttaa mekaanisesti yleensä auton takapyöriin (joitakin poikkeuksia lukuun ottamatta), joten sillä saadaan vanhemmissa autoissa, joissa ei ole ajonvakautusjärjestelmää, myös auton perä luistamaan ajon aikana. Käsijarrun kahva on yläasennossa varmistettu räikällä, joka vapautetaan yleensä napin painalluksella. == Sähköinen seisontajarru == Joissain automalleissa käsijarrun hallinta on toteutettu sähkötoimisesti kojelautaan sijoitetulla painonapilla, mutta muuten sen toimintaperiaate ei eroa tavanomaisesta. Tämänkaltainen sähköinen käsijarru esiteltiin vuonna 2001 Renaultin Vel Satis- automallissa. Sittemmin sähköinen seisontajarru on yleistynyt niin, että esimerkiksi Britanniassa vuonna 2022 myydyistä uusista autoista enää 13 prosenttia oli varustettu perinteisellä käsitoimisella seisontajarrulla. Moni autonvalmistaja ei varusta enää yhtään malliaan käsitoimisella seisontajarrulla. ==Katso myös== *Käsijarrukäännös == Lähteet == ==Aiheesta muualla== *Seisontajarru annuncio auto University of Milan Safety research *Autowiki Luokka:Auton rakenne
Arja Karhuvaara

Arja Sisko Kaarina Karhuvaara (o.s. Ahola, s. 7. elokuuta 1954 Kärkölä) on suomalainen yrittäjä, Helsingin kaupunginvaltuutettu vuodesta 2004 ja kokoomuksen entinen kansanedustaja (2007–2011). Karhuvaara valittiin eduskuntaan vuoden 2007 vaaleissa Helsingin vaalipiiristä. Hän oli ehdolla myös vuoden 2011 vaaleissa, mutta ei tullut valituksiEduskunnasta putoaminen maksoi jopa asunnon, Iltalehti 22.4.2011. Varsinaiselta ammatiltaan Karhuvaara on fysioterapiayrittäjä. Koulutukseltaan hän on yo-merkonomi ja fysioterapeutti. Karhuvaara on ollut muun muassa Vanhusten hyvinvointi ry:n varapuheenjohtaja. Hän on Suomi-yhtiön edustajiston jäsen. == Lähteet == == Aiheesta muualla == * Arja Karhuvaaran kotisivu * Luokka:Kansanedustajat Luokka:Kansallisen Kokoomuksen poliitikot Luokka:Nykyiset Helsingin kaupunginvaltuutetut Luokka:Helsingin vaalipiiri Luokka:Suomalaiset yrittäjät Luokka:Vuonna 1954 syntyneet Luokka:Elävät henkilöt
Palvelija

Palvelija on isäntäänsä tai emäntäänsä palveleva taloustyöntekijä. Naispuolinen palvelija on piika. Palvelijaa voidaan sanoa myös palkkalaiseksi, palkolliseksi tai palkalliseksi. Toisin kuin palvelukseen pakotettu orja, palvelijat saavat palkkaa ja nykyaikaisten työehtojen voimaan tulon jälkeen myös etuuksia, kuten vapaapäiviä ja työeläkkeen. Työväestön tulotason ja etuuksien paranemisen ja toisaalta kotitaloustöissä auttavien laitteiden kuten pesukoneiden yleistymisen myötä palvelustyön suhteellinen hinta on noussut useimmissa länsimaissa niin paljon, että palvelijat ovat nykyisin harvinaisia. Silti monissa alhaisten työvoimakustannusten maissa palvelijoita edelleen käytetään yleisesti yläluokan parissa. Aikaisemmin länsimaissa kartanot ja muut varakkaat kotitaloudet saattoivat työllistää suuria määriä palvelijoita, joiden tehtävä oli palvella isäntäperheensä jäseniä. Teollistumisen myötä syntyi kaupunkeihin nykyaikaisen keskiluokan edeltäjä, joka oli paljon nykyistä kapeampi yhteiskuntaluokka. Vielä 1950-luvulla keskiluokkaiset koditkin saattoivat pitää yhtä palvelijaa, jota kutsuttiin kotiapulaiseksi. Nykyaikana yhden perheen palvelemiseen keskittyneet palvelijat ovat jääneet länsimaissa harvinaisuuksiksi, mutta yksittäisiä kotitaloustöitä suorittamaan saatetaan palkata ammattilaisia, esimerkiksi siivoojia. Lisäksi au pairit tekevät monia palvelijoille tyypillisiä tehtäviä. ==Lähteet== Luokka: Palveluammatit
Dafnín luostari

Dafnín luostari (; myös Dafnen luostari) on ortodoksinen luostari Kreikassa. Se sijaitsee Chaïdárin kunnassa lähellä Ateenaa noin puolimatkassa antiikin ajan Pyhällä tiellä Eleusiihin. Luostari on osa Unescon maailmanperintöluettelon kohdetta Dafnín, Ósios Loukáksen ja Chíoksen Néa Monín luostarit yhdessä Ósios Loukáksen ja Néa Monín luostarien kanssa. Ensimmäinen luostari rakennettiin Dafníin eli Dafneen 500-luvulla goottien hyökkäyksessä vuonna 396 tuhoutuneen Apollon Dafneioksen temppelin paikalle. Se käytti temppelin joonialaisia pylväitä pylväskäytävässään. Näistä on jäljellä enää yksi, sillä loput siirrettiin Lontooseen 1800-luvulla. Ensimmäinen luostari hylättiin slaavilaisvalloitusten aikaan 600- ja 700-luvuilla. Yhteys Apolloniin selittää myös paikan ja luostarin nimen, sillä laakeripuu (dafne) oli pyhitetty kyseiselle jumalalle. Nykyinen luostari rakennettiin 1000-luvulla (noin vuonna 1080) ja se edustaa bysanttilaista arkkitehtuuria. Luostarissa on loistavasti säilyneitä mosaiikkeja Komnenosten suvun hallintoajalta. Mosaiikit esittävät kohtauksia Kristuksen ja Neitsyt Marian elämästä. Lisäksi monet yksittäiset mosaiikit kuvaavat arkkienkeleitä, profeettoja, pyhimyksiä, marttyyrejä ja piispoja. Ateenan herttua Otto de la Roche antoi luostarin sisterssiläisille ristiretkeläisten ryöstettyä sen vuonna 1205. Ranskalaiset munkit rakensivat muurin luostarin ympärille ja suorittivat useita muita muutoksia, ennen kuin osmanisulttaani Mehmed II:sen valtauksen jälkeen se palautettiin takaisin ortodoksiseksi seurakunnaksi. Tämän jälkeen luostari köyhtyi ja ränsistyi hiljalleen. Luostarialuetta on käytetty myös muihin tarkoituksiin: se toimi Kreikan vapaussodan aikana kasarmina sekä vuosina 1883–1885 mielisairaalana. Luostari vaurioitui pahoin vuosien 1889 ja 1897 maanjäristyksissä. Tämän jälkeen sitä on korjattu ja tuettu sekä mosaiikkeja entisöity ja puhdistettu. Luostari on avoinna vierailijoille. Dafnín luostari on ollut maailmanperintökohde vuodesta 1990. == Lähteet == == Aiheesta muualla == Luokka:Arkeologiset kohteet Ateenassa Luokka:Bysanttilaiset luostarit Luokka:Chaïdári Luokka:Dafnín, Ósios Loukáksen ja Chíoksen Néa Monín luostarit Luokka:Kreikan luostarit
Krafft

Lantmännen Krafft Ab on ruotsalainen Lantmännen-konsernin tytäryhtiö, joka on keskittynyt hevosen rehujen tuotekehitykseen, myyntiin ja markkinointiin. Yrityksen tuotemerkki on Krafft. Rehuvalikoima sisältää lukuisia erityistarpeisiin soveltuvia täys- ja täydennysrehuja sekä lisäravinteita. Yrityksen pääkonttori on Falkenbergissa. Lantmännenin osana yrityksellä on pääsy konsernin tietämykseen ja valmistusresursseihin. Krafft-tuotteiden markkinaosuus Ruotsissa on 70 % alallaan. Lantmännen KRAFFT AB:n palveluksessa työskentelee 25 henkilöä ja sen liikevaihto oli noin 21 miljoonaa euroa. == Lähteet == ==Aiheesta muualla== *Krafftin suomalaisten jälleenmyyjien tietoja *Krafftin ruotsalainen pääsivusto Luokka:Ruotsalaiset yritykset
Yuga

Yugat ovat hindufilosofiassa tunnettuja toistuvia ajanjaksoja: Satya Yuga (tai Krita Yuga), Treta Yuga, Dvapara Yuga ja Kali Yuga. Ajanjaksot toistuvat tässä järjestyksessä loputtomiin. Uskotaan, että Kali Yugan päätyttyä palataan takaisin Satya Yugaan, tai että järjestys toistuu käänteisenä. Yugat ovat osa suurempaa ajanjaksoa, kalpaa. Satya Yugan katsotaan olevan näistä onnellisin aika, ja Kali Yugaa kohti mentäessä ihmisten elinikä lyhenee ja moraali rappeutuu. Perinteisesti Yugien keston katsotaan olevan: * Satya Yuga (Krita Yuga) – 1 728 000 vuotta * Treta Yuga – 1 296 000 vuotta * Dvapara Yuga – 864 000 vuotta * Kali Yuga – 432 000 vuotta Toisenlaisen näkemyksen asiaan on tuonut intialainen Swami Sri Yukteswar Giri. Kirjassaan The Holy Science Sri Yukteswar selittää että Satya Yugan laskeva vaihe kestää 4800 vuotta, Treta Yugan 3600 vuotta, Dwapara Yugan 2400 vuotta ja Kali Yugan 1200 vuotta. Sitten alkaa Kali Yugan nouseva kausi joka kestää myös 1200 vuotta jne. Sri Yukteswarin mukaan Kali Yugan nouseva kausi alkoi syyskuussa vuonna 499, ja olemme olleet vuodesta 1699 Dwapara Yugan nousevassa vaiheessa. luokka:Ajan yksiköt Luokka:Hindulaisuuden käytännöt eo:Aĝo la:Aevum
Johanna Ojala-Niemelä

Johanna Katriina Ojala-Niemelä (o.s. Ojala, s. 1. lokakuuta 1974 Muonio) on suomalainen SDP:n kansanedustaja. Ojala-Niemelä valittiin eduskuntaan vuoden 2007 eduskuntavaaleissa, joissa hän sai yhteensä 6 252 ääntä. Vuoden 2011 eduskuntavaaleissa hänet valittiin toiselle kaudelle 7 052 äänellä, vuonna 2015 kolmannelle kaudelle 6 248 äänellä ja vuonna 2019 neljännelle kaudelle 6719 äänellä. Koulutukseltaan Ojala-Niemelä on oikeustieteen kandidaatti, arvoltaan varatuomari. Ojala-Niemelä on 18. kesäkuuta 2019 alkaen eduskunnan perustuslakivaliokunnan puheenjohtaja sekä puhemiesneuvoston ja tarkastusvaliokunnan jäsen. Aikaisemmin Johanna Ojala-Niemelä on ollut muun muassa oikeusministerien Johannes Koskisen ja Leena Luhtasen erityisavustaja sekä vuodesta 1997 alkaen Rovaniemen kaupunginvaltuuston jäsen. Hän on naimisissa Esa Niemelän kanssa ja heillä on kaksi lasta. Johanna Ojala- Niemelällä diagnosoitiin vuonna 2020 aivokasvain, joka poistetaan leikkauksella. Hänen sairauslomansa eduskunnasta alkoi 14. joulukuuta 2020. == Lähteet == == Aiheesta muualla == * * Johanna Ojala-Niemelän internetsivu Luokka:Nykyiset kansanedustajat Luokka:Suomen Sosialidemokraattisen Puolueen poliitikot Luokka:Rovaniemen kaupunginvaltuutetut Luokka:Lapin vaalipiiri Luokka:Suomalaiset juristit Luokka:Erityisavustajat Luokka:Vuonna 1974 syntyneet Luokka:Elävät henkilöt Luokka:Lapin aluevaltuutetut
Jasmine Byrne

Jasmine Byrne (oikealta nimeltään Mary Sanchez, s. 23. tammikuuta 1985 Riverside, Kalifornia) on yhdysvaltalainen pornonäyttelijä ja malli, muun muassa Penthousella. Byrne syntyi Kaliforniassa yhdeksi perheensä yhdeksästä lapsesta. High school -aikanaan hän harrasti useita urheilulajeja. Teini- ikäisenä hän toimi muun muassa myyjänä vaatekaupassa. Byrne aloitti uransa aikuisviihdealalla vuonna 2004. Hänen ensimmäinen elokuvansa oli Young Tight Latinas 6, ja nyt elokuvia on yhteensä satoja. Byrne nähtiin helmikuussa 2005 Howard Stern -show'ssa. Mallin ja aikuisviihdenäyttelijättären töidensä lisäksi Byrne on kirjoittanut sanoituksia musiikkikappaleisiin. ==Lähteet== == Aiheesta muualla == * Luokka:Yhdysvaltalaiset mallit Luokka:Yhdysvaltalaiset pornonäyttelijät Luokka:Amerikanmeksikolaiset Luokka:Vuonna 1985 syntyneet Luokka:Elävät henkilöt